rlitschk/wikidir huggingface dataset:
En Vörgrupp oder (engelsch: Supporting Act oder Opening Act) is in’t Musikgewarf en Künstler oder Musikgrupp, de bi en Konzert vör den egentlichen Star vun de Veranstalten (den Headliner) optreden deit. Tyypscherwies hebbt de Vörgruppen blots en inschränkte Tiet (normalerwies 20-40 Minuuten), begrenzten Ruum un en inschränkten Bruuk vun de Lichtanlaag för jemehrn Optritt. Mitünner künnt se ok blots op en begrenzte Leistung vun de PA torüchgriepen. In’t Rebeet vun de Clubs oder bi lütte Festivals is dat begäng, dat de Vörgrupp wenig oder gor keen Geld för jemehrn Optritt kriegt. Bi Konzerten von bekannte Interpreten un Gruppen is dat dorgegen begäng, dat unbekannte Vörgruppen bit to 10.000 Euro an’n Avend betahlen doot, vun wegen dat se as Vörgrupp vun en Star bekannter warrt un dormit en Warf-Effekt hebbt Bi’n Tour-Support föhrt de Vörgrupp mit den Headliner op een Tournee oder is tomindst bi en Deel vun en Tournee as Vörgrupp mit dorbi. Dat künnt Gruppen wesen, de mit den Headliner befrünnt sünd. Jüst so künnt dat ok Gruppen oder Künstler wesen, de vun de Labels stellt warrt, vun wegen dat se noch nich noog Lüüd antehn doot för en egene Tour oder üm en Grupp, de natschonal al Spood
Disse List slötelt de facklichen un inholtlichen Ünnerscheden vun de humanmedizinischen un veterinärmedizinischen Wieterbilln in Düütschland op. De enkelten Rebeden sünd deelwies in verschedene Fackdokterrebeden un Swoorpunkten (SP) ünerdeelt: Anästhesiologie Anatomie Arbeitsmedizin Ogenheelkunn Biochemie Chirurgie Allgemeene Chirurgie Fattchirurgie Hartchirurgie Kinnerchirurgie Orthopädie un Unfallchirurgie Plastische un Ästhetische Chirurgie Thoraxchirurgie Visceralchirurgie Fronheelkunn un Geboortshelp SP Gynäkoloogsche Endokrinologie un Reprodukschoonsmedizin SP Gynäkoloogsche Onkologie SP Sünnere Geboortshelp un Perinatalmedizin Hals-Nesen-Ohren-Heelkunn Hals-Nesen-Ohren-Heelkunn Spraak-, Stimm- un kindliche Höörstören (fröher Phoniatrie un Pädaudiologie) Huut- un Geslechtskrankheiten Humangenetik Hygiene un Ümweltmedizin Binnere un Allgemeenmedizin (Huusdokter) Binnere Medizin Binnere Medizin un Angiologie Binnere Medizin un Endokrinologie un Diabetologie Binnere Medizin un Gastroenterologie Binnere Medizin un Hämatologie un Onkologie Binnere Medizin un Kardiologie Binnere Medizin un Nephrologie Binnere Medizin un Pneumologie Binnere Medizin un Rheumatologie Kinner- un Jöögdmedizin SP Kinner-Hämatologie un Kinder-Onkologie SP Kinner-Kardiologie SP Neonatologie SP Neuropädiatrie Kinner- un Jöögdpsychiatrie un -psychotherapie Labormedizin Mikrobiologie, Virologie un Infekschoonsepidemiologie Mund-Keev-Gesichtschirurgie Neurochirurgie Neurologie Nuklearmedizin Apentlich Gesundheitswesen Pathologie Neuropathologie Pathologie Pharmakologie Klinische Pharmakologie Pharmakologie un Toxikologie Physikaalsche un Rehabilitative Medizin Physiologie Psychiatrie un Psychotherapie SP Forensische Psychiatrie Psychosomaatsche Medizin un Psychotherapie Radiologie SP Kinnerradiologie SP Neuroradiologie Rechtsmedizin Strahlentherapie Transfusionsmedizin Urologie Dokter-Göödmanagement Akupunktur Allergologie Andrologie Bedriefsmedizin Dermatohistologie Diabetologie Flaagmedizin Geriatrie Gynäkoloogsche Exfoliativ-Zytologie Hämostaseologie Handchirurgie
Prosper Depredomme (* 26. Mai 1918 in Thouars, Frankriek; † 8. November 1997 in Anderlecht) weer en belgisch Radrennfohrer. Depredomme fung sien Profikarriere 1940 an. Vun sien 33 Siegen steekt de beid Siege bi dat Radrennen Lüttich-Bastogne-Lüttich 1946 un 1950 herut. 1947 hett he ok noch en Deelstreck bi de Tour de Luxembourg (vör Rik Van Steenbergen) wunnen. Ansonsten hett he mehrere so nömmt „Kirmesrennen“ för sück entscheeden kunnt. 1954 hett he sien Karriere afslooten. Depredomme in de Datenbank vun Radsportseiten.net
X-Men (op plattdüütsch so veel as „X-Minschen“) is de Titel vun en US-amerikaanschen Science-Fiction-Film ut dat Johr 2000. Speelbaas weer Bryan Singer, produzeert weer de Film vun de 20th Century Fox. De Teenager Rogue leevt in en Tiet, in de Mutanten de Sellschop bang maakt. Se sülvst höört ok to jem. Se hett de Anlaag, Minschen dör eenfach Anröhren jemehr Kräft un Gedanken för korte Tiet to roven. As sik de sünnere Anlaag bi ehr wiesen deit löpt se vun Tohuus weg un neiht na Kanada ut. Dor dröpt se op den Mutant Wolverine, de as Enkeltkämper ünnerwegens is. He hett de Anlaag vun scharpe Sinnen un sien egen Sehren in korte Tiet to heelen. Sien Skelett besteiht butendem ut schier Metall (Adamantium), dat nich tweitokriegen is un he kann ut sien Hannen Metallklauen utfohren. Man, he weet sülvst nich, wanneer sien Skelett so behannelt worrn is. As Rogue mit Wolverine in den sien Auto ünnerwegens is, warrt se vun en wieteren Mutanten angrepen, de den Naam Sabretooth hett. Blots dör dat Ingriepen vun de X-Men Cyclops un Storm överleevt de beiden. Se warrt na Professer X bröcht, de in sien Institut för hoochveranlaagte junge Lüüd junge Mutanten ünnerricht un
Hermann Buse (* 27. Februar 1907 in Berlin; † 1. Januar 1945 in Bremen) weer en düütsch Radrennfohrer in de 1930er Johren. 1930 weer he Gesamtsieger vun de Düütschlandrundfohrt un Sieger vun Lüttich-Bastogne-Lüttich. 1932 wunn de Berliner bi den Giro d’Italia de 2. Deelstreck vun Vicenza nah Udine un weer för fiev Daag Dräger vun dat Rosa Trikot. Nah hüm kunn eerst weer Gregor Braun 1981 as düütsch Starter dat Rosa Trikot för een Dag dragen. 1930 Gesamtsieger Düütschlandrundfohrt Lüttich-Bastogne-Lüttich 1931 8. Deelstreck Düütschlandrundfohrt 1932 2. Deelstreck Giro d’Italia 1934 Platz 4 Gesamtwertung Tour de Suisse (noch vör François Gardier un Jean Aerts) 1929 – Opel 1930 – Dürkopp 1930 – Opel 1931 – Opel 1931 – Pullmann 1932 – Opel 1932 – Atala 1933 – Delangle 1933 – Olympia & O.Egg 1934 – Wanderer 1934 – O.Egg 1935 – O.Egg 1936 – O.Egg 1936 – Tendil 1937 – Presto Buse in de Datenbank vun Radsportseiten.net Kurt Stöpel: Tour de France, Covadonga Verlag, Builefeld 2004, ISBN 3936973105
Dat Baskenland (bask. Euskal Herria oder Euskadi, span. País Vasco, französ. Pays basque [pɛj.ˈbask]) is en Landschop an de Küst vun den Atlantik an de Grenz vun de Länner Spanien un Frankriek. In Spanien höört dor de dree Provinzen vun de Autonome Gemeenschop Baskenland un de Provinz Navarra to. In Frankriek is de Westen vun dat Département Pyrénées-Atlantiques Deel vun dat Baskenland. In Politik un Sellschop hefft sik de Lüde dor over in de Plünnen, wie groot dat Baskenland nu is un wat dor nippe tohöörn deit. De Natschonalismus in Spanien, in Frankriek un in dat Baskenland kann sik dor nich over eenig weern. Sunnerlichen Striet gifft dat bi de Fraag, of Navarra to dat Baskenland tohöörn deit. In'n Süden vun düsse Provinz un ok in'n Süden vun de Provinz Alava snackt düütlich minner Lüde Baskisch, as annerwegens in de doren Gemarken (kiek bi de Kaart „Wo de Basken ehre Spraken snackt warrt“). Dat Baskenland hett sien Naam weg vun dat Volk vun de Basken. Mit egen Naam nömmt de sik „Euskaldunak“. Midderwielen snackt de ok wedder to'n groten Deel de Baskische Spraak, de vun um un bi 1980 af an in dat spaansche Baskenland wedder pleegt wurrn is (baskisch
The Naked Gun 2½: The Smell of Fear is de Titel vun en US-amerikaansche Kummedie-Film ut dat Johr 1991. De Film is de Nafolger vun de Kummedie The Naked Gun: From the Files of Police Squad! vun 1988 un warrt opfolgt vun Naked Gun 33⅓: The Final Insult ut dat Johr 1994. De Industrielle Quentin Hapsburg will hinnern, dat alternative Energieborns op’n Markt kamt, dör de Ööl, Köhlen un Atomkraft nich mehr bruukt warrt. Dorüm veröövt he en Anslag mit en Tietbomb op dat Institut vun Dr. Meinheimer, de disse ne’en Energieborns in’n Opdrag vun de Regeeren utforschen schall. In’n Verloop vun de Ünnersöken dröpt Lt. Frank Drebin op sien fröhere Leefste Jane, de intwüschen as Helpersche vun Dr. Meinheimer arbeit un bito ok noch jüst wat mit Hapsburg anfungen hett. As nu de Bombenanslag aver fehlsleiht, holt Hapsburg sik en Dubbelgänger vun Meinheimer ran, de an de Steed vun den Wetenschoppler den wieteren Bruuk vun de ollen bekannten Energiedrägers anraden schall. As dat to’t Verkünnen op en Diner kamen schall, kann Lt. Drebin jüst noch dorför sorgen, dat de echte Dr. Meinheimer optreden kann. Hapsburg roovt dorophen Jane un maakt en Bomb scharp, de aver vun Jane un Frank
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 160er v. Chr. | 150er v. Chr. | 140er v. Chr. | 130er v. Chr. | 120er v. Chr. | 110er v. Chr. | 100er v. Chr. | ► ◄◄ | ◄ | 136 v. Chr. | 135 v. Chr. | 134 v. Chr. | 133 v. Chr. | 132 v. Chr. | 131 v. Chr. | 130 v. Chr. | 129 v. Chr. | 128 v. Chr. | ► | ►► Mithridates VI., König vun Pontos († 63 v. Chr.)
Bernard Hinault (* 14. November 1954 in Yffiniac in de Bretagne) is en ehmalger franzööscher Radrennfohrer vun bretoonsch Afstammen. Tüschen 1978 un 1985 kunn de vun de franzöösch Bevölkerung wegen sien taktisch Cleverness Le Blaireau ("de Dachs") nömmt Hinault as dart Fohrer överhoopt fiev Gesamtsiege Tour de France erringen. All tosommen wunn he dor 28 Deelstrecken. Blots Eddy Merckx (34) hett noch mehr Daagerfolge nahtowiesen. Hinault fung 1974 mit de professionell Karriere as Radrennfohrer an. Tour de France –Winner weer he in de Johren 1978, 1979, 1981, 1982 und 1985. Dorto keem noch twee Mal Platz 2 (1984 un 1986). Insgesamt hett he 28 Etappensiege schafft (dorvan 13 bi dat Tietfohren). He hett ebenso as Jacques Anquetil (1964), Eddy Merckx (1974) un Miguel Indurain (1995) fiev Mal de Tour de France wunnen. Lance Armstrong (2005) hollt aber mit söben Mal den Rekord. As eenzig Radprofi överhoopt kunn Bernard Hinault all dree groot Etappenrennen vun den Radsport mehrmals winnen: 1980, 1982 un 1985 hett he bi de Giro d’Italia wunnen, 1978 un 1983 wunn he de Vuelta a España. Mit mehr as 200 Siegen in sien twalfjohrig Loopbahn weer Hinault dat, wat man en „Allrounder“ nömmt, he kunn sück ok in
Riessen (utsprekken äs Riesn, Nederlaunds: Rijssen) is ne Stadt in de Nederlaundse Provinz Oaveriessel. Riessen is de Hööftstad vun de gemeende Riessen-Hoolten. Riessen heff ungevehr 28.000 Inwahner. De erste schriftlike Welle de Riessen nöömp, köömp ut dat Johr 1188. 1243 kreech Riessen Stadtrechten vun den taumohligen Bisschop vun Utrecht. In Riessen wörd noch völl Twentsch küert. Dat lokale Dialekt heff völl Westfäälske Kennmahrken behollen. Äs Partnergemeende heff Riessen de Gemeende Stemmert in Nordrhien-Westfalen.
Gerald Asamoah (* 3. Oktober 1978 in Mampong, Ghana) is en düütsch Footballspeler. Asamoah leevt siet sien twalft Levensjohr in Düütschland, un hett de sülvig Schoolklass besöcht as sien dormalig Vereenskolleeg Fabian Ernst un fung sien Loopbahn as Footballspeler 1990 bi BV Werder Hannober an. 1994 wessel he to de Profimannschap vun Hannober 96. Nahdem Asamoah 1998 mit Hart- und Kreisloopproblemen to kämpen harr, wurr vun de Dokters en hypertrophe nicht-obstruktive Kardiomyopathie (HNCM) faststellt, de mit en Verdickung vun de Hartscheidewand einhergeiht, wat wedderum sien Footballkarriere gefährden dee. Mediziner hebbt hüm de Raad geven, sien Loopbahn to beenden, jedoch kunn hüm en US-amerikaansch Hartspezialist entscheedend helpen, so dat he sien Footballkarriere wieder maken kunn. Dat verbleeven Risiko vun een Prozent drocht de Speler sülvst. De Vereen kreeg as Uplaag seggt, dat he immer an den Speelfeldrand en Defibrillator vörtohollen. 1999 wessel he to FC Schalke 04, mit de he 2001 un 2002 den DFB-Pokal as ok 2005 den Ligapokal winnen dee. Anfang vun de Saison 2005/06 wurr he dör en Kneeverletzung torüchsmeeten, aber he kunn sück weer in de Schalker Stamm-Mannschap torüchkämpen. An‘ 28. September 2006 brook sück Asamoah in dat UEFA-Pokalspeel vun FC Schalke 04 bi AS Nancy nah
Raphaël Géminiani (* 12. Juni 1925 in Clermont-Ferrand; † 5. Juli 2024) weer en franzöösch Radrennfohrer, de van 1943 bit 1960 aktiv weer. To sien Tiet droog he in Frankriek den Ökelnaam le grand fusil (‚dat groot Gewehr‘). Nah sien aktiv Loopbahn wurr he sportlich Leiter vun Saint Raphael-Géminiani-Dunlop un kunn mit Jacques Anquetil as best Fohrer mehrere Toursiege halen. He weer bit toletzt in de franzöösch Radsportwelt en hooch ansehn Persönlichkeit. 1951: 2. Platz un Bargtrikot bi de Tour de France achter Hugo Koblet 1952: Bargtrikot bi den Giro d’Italia 1953: Franzöösch Straatenmeester 1955: 3. Platz bi de Vuelta a España 1957: Bargtrikot bi den Giro d’Italia 1958: 3. Platz bi de Tour de France Geminiani in de Datenbank vun Radsportseiten.net Komplett Erfolgslist Bild in jung Johren Bild 1999 Interview mit Raphaël Geminiani to sien 68. Gebortsdag (franzöösch)
Harry Nelson Pillsbury (* 5. Dezember 1872 in Somerville, Massachusetts; † 17. Juni 1906 in Philadelphia) weer en US-amerikaansch Schachspeler. Pillsbury hett eerst mit 16 Johren dat Schachspeel lernt, keem aber denn gau vöran. Sien gröttste Erfolg weer de Sieg in dat internatschonalen Turnier vun Hastings 1895, dat he vör den Weltmeester Emanuel Lasker un de gesamt dormalig Weltelite winnen kunn. 1896 leeg he tietwies in Führung bi dat Meesterturnier in Sankt Petersburg, en Sieg in dit Turnier woll en Match mit Lasker um den Weltmeestertitel bedüüd harr. Aber he verlor de Partie tegen Lasker, wat hüm psychisch ut de Bahn schmeet. He verlor denn fiev vun de letzt acht Partien un keem blots up den darten Platz. 1898 harr he in dat Kaiser-Jubiläums-Turnier in Wien genau so völ Punkte as Siegbert Tarrasch, verlor aber den Steekkamp um den eersten Platz. 1900 belegg he in München punktgliek mit Carl Schlechter un Géza Maróczy Platz 1. Nahdem Maróczy vun dat Steeken um den eersten Platz ut gesundheitlich Grünnen torüchtreden weer, hebbt Pillsbury un Schlechter denn Unentscheeden speelt. Furore hett he ok mit sien Vörstellungen in dat Blindsimultanspeel makt. Man hett lang annommen, dat de geistig Anstrengungen dorbi to sien fröh Dood
Franz Halder (* 30. Juni 1884 in Würzburg; † 2. April 1972 in Aschau im Chiemgau, Oberbayern) weer en düütsch Heeresoffizier (siet 1940 Generaloberst) un as Nahfolger vun Ludwig Beck van September 1938 bit September 1942 Chef vun den Generalstaff vun dat Heer. Halder wurr in en Familie boren, de all siet över 300 Jahren mit dat bayerisch Militär verbunnen weer. Sien Moder weer Mathilde, boren Steinheil, un sien Vader Generaloberst vun de Riekswehr Maximilian Halder. Nah sien Abitur is he an’ 14. Juli 1902 al Fähnrich in dat 3. Feldartillerie-Regiment „Prinz Leopold“ in Amberg intreden. Dit Regiment ünnerstunn den Kommando vun sien Vader. 1904 wurr he mit besünner Belobigung to’n Leutnant ernannt. Dornah geev dat verscheeden Kommendeerungen to de Kriegsschool, Artillerie- un Ingenieurschool un an de königliche Kriegsakademie. Sien Studium an de Kriegsakademie hett he 1914 as Best vun sien Johrgang afslooten. 1907 hett Halder Gertrud Erl heiraadt, de as he ut en Militärfamilie stamm. Mit sien Fru harr Halder dree Döchter. In’ Eersten Weltkrieg weer Halder in verscheeden Staffs an de Oot- un Westfront insett. All an’ 14. September 1914 wurr hüm dat Iesern Krüüz II. Klass verlehnt. An’ 6. Januar 1915 wurr he to’n Generalquartiermeester vun de
(286) Iclea is en Asteroid (C-Typ) ut den buteren Hööftgördel, de an’n 3. August 1889 vun den österrieksch Astronom Johann Palisa an de Steernwacht in Wien opdeckt wurrn is. De Asteroid hett en dunkel kohlenstoffriek Böverflach mit en Albedo vun 0,048. List vun de Asteroiden
Mundell James Lowe (* 21. April 1922 in Laurel, Mississippi; † 2. Dezember 2017 in San Diego, weer en US-amerikaansch Jazzgitarrist un Arrangeur vun den Swing un Hardbop. Mundell Lowe speel Midden vun de 1930er Johren mit Abbie Brunies ünner annern in New Orleans, dornah mit Pee Wee King 1939 in Nashville. 1943–45 wurr Lowe to’n Militärdeenst intrucken. Dornah speel he mit Ray McKinley 1946-47, Dave Martin 1947-49, Ellis Larkins un Red Norvo 1949. Tüschen 1950 un 1958 hett he as Studiomusiker bi de Sender NBC, aber ok mit dat Orchester vun Eddie Sauter (Sauter-Finegan-Orchestra), mit Billy Taylor un Ruby Braff arbeit un harr tietwies en eegen Quartett. Af 1959 schreev he ok Filmmusiken (to hören up de LP TV Action Jazz) un weer in gröteren Umfang as Arrangeur tätig. 1961 wark he an dat Album Carmen McRae Sings Lover Man and Other Billie Holiday Classics mit. In de 1960er-Johren speel he mit Benny Carter de sien Album Further Definitions in. Wiederhenn arbeit he mit Jimmy Forrest un dat Orchester vun Quincy Jones. 1972 schreev Lowe de Titelmusik to de Filmklassiker Everything You Always Wanted to Know About Sex * But Were Afraid to Ask vun Woody Allen. Nahdem dat
Jennifer Lynn Connelly (* 12. Dezember 1970 in Catskill Mountains, New York) is en US-amerikaansche Schauspelersche. Connelly hett al in’t Öller vun blots teihn Johren eerste Insichten in den Schauspelerberoop kregen. Se weer mit eenige Biller in Moodtietschriften to sehn as ok in Warfspots. Ehrn eersten Filmoptritt harr se 1984 in den Film Once Upon a Time in America. Al in ehrn tweeten Film Phenomena hett se en Hööftrull speelt. Bald dorop hett se de junge Deern Sarah in den Fantasyfilm Labyrinth, de ehrn lütten Broder ut de Hannen vun den Koboldkönig redden mutt. In en Reeg vun Filmen (The Hot Spot, Rocketeer, Mulholland Falls) hett Connelly de schöne Fro an de Siet vun den Helden speelt, künn sik denn aver as eernsthafte Schauspelersche en Naam maken mit Filmen as to’n Bispeel Inventing the Abbotts, Requiem for a Dream oder House of Sand and Fog. Faken speel se Rullen vun Fronslüüd an de Siet vun en Helden, de sien Verstand to verleren drauht. Bispelen sünd dat Science-Fiction-Drama Dark City, in de Comic-Verfilmen Hulk oder in de Biographie vun den schizophrenen Mathematiker John Forbes Nash A Beautiful Mind, för den se 2002 en Oscar kregen hett. Siet 2003 is Connelly mit
Pietro Carlo Guglielmi (nömmt Guglielmino; * 11. Juli 1772 in London; † 28. Februar 1817 in Neapel) weer en italieensch Komponist. De Söhn vun Pietro Alessandro Guglielmi studeer an dat Conservatorio Santa Maria de Loreto. He leev as Opernkomponist in Madrid, Neapel, Lissabon, Paris un London. Van 1814 bit 1816 weer he Kapellmeester in Massa di Carrara. He hett an de fievtig Opern komponeert, un harr dormit in sien Tiet ok grooten Spood. Dorval e Virginia (1795, Lissabon) Griselda (1795, Florenz) La sposa bisbetica (1797, Rom) I raggiri amorosi (1799, Rom) I due gemelli (1799, Rom) Dorval e Virginia [rev] (1800, Wien) Gli amanti in cimento (1800, Neapel) Due nozze e un sol marito (1800, Florenz) La fiera (1801, Neapeli) Le convenienze teatrali (1801, Palermo) La distruzione di Gerusalemme (1803, Neapel) La serva bizzarra; (Amor finto, amor vero, amor deluso; La cameriera astuta; I raggiri della serva; La serva raggiratrice) (1803, Neapel) Asteria e Teseo (1803, Neapel) Il naufragio fortunato (1804, Neapel) L'equivoco degli sposi (1804, Napoli); (Tre sposi per una; 1805, Wien) La scelta dello sposo (1805, Venedig) Amor tutto vince (1805, Napoli); (La donna di più caratteri ossia Don Papirio) La vedova contrastata; (La vedova capricciosa; La donna
Herman Frison (* 16. April 1961 in Geel) is en ehemalg belgisch Radrennfohrer. In sien Profitiet van 1983 bis 1996 hett he insgesamt 24 Radrennen wunnen. Frison nehm sössmal an de Tour de France deel. 1987 wunn he de veerte Deelstreck vun Stuttgart nah Pforzheim. In dat Endklassement keem he 1987 up den 122. Platz, 1992 wurr he 111., 1993 114. Bi de Rundfahrten 1989, 1994 un 1995 keem he nich in’t Teel. Sien gröttste Spood weern woll de Siege 1987 bi de Veer Daag vun Düünkarken (vör Patrice Esnault un Charly Mottet), as ok 1990 bi dat Rennen Gent–Wevelgem (vör Johan Museeuw, Franco Ballerini, Frans Maassen usw.). 1983 Safir-Van de Ven 1984 Safir-Van de Ven 1985 Safir-Van de Ven 1986 Roland-Van de Ven 1987 Roland-Skala 1988 Roland 1989 Histor-Sigma 1990 Histor-Sigma 1991 Histor-Sigma 1992 Tulip Computers 1993 Lotto-Caloi 1994 Lotto-Caloi 1995 Lotto-Isoglass 1996 Lotto-Isoglass Frison in de Datenbank vun Radsportseiten.net
Gammastrahlen oder γ-Strahlen sünd en Oort vun elektromagneetsche ioniseeren Strahlen, de bi’n Verfall vun Atomkarns vun vele natürlich vörkamen oder künstlich tüügte Nukliden tostannen kummt. Se is dormit en Form vun Radioaktivität. De Naam kummt vun de Indeelen vun de ioniseeren Strahlen ut’n radioaktiven Verfall in Alphastrahlen, Betaverfall un Gammastrahlen na jemehr tonehmen Vermögen, dör Materie dörtogahn. Alpha- un Betastrahlen bestaht ut laadte Deelken, de tomeist mehr Energie bargt as de nich laadten Photonen oder Quanten vun de Gammastrahlen, liekers aver weniger dull dör Materie dringen künnt. In’n wieteren Sinn betekent de Begreep Gammastrahlen jede elektromagneetsche Strahlen mit Quantenenergien över ruchweg 200 keV, ahn Bedüden vun jemehr Entstahn. In dissen allgemenen Sinn warrt de Beteken vör allen denn bruukt, wenn nich bekannt is, woans de Strahlen tüügt warrt (to’n Bispeel in de Astronomie), oder wenn dat bi en sünner’t Problem keen Rull speelt (as bi’n Strahlenschuul), liekers utdrückt warrn schall, dat de Energie höger liggt as bi Röntgenstrahlen (twüschen 100 eV un 250 keV). De lütte greeksche Bookstaav γ (Gamma) warrt ok allgemeen as Formelteken för en Photon bruukt, ok wenn dat nich ut’n Karnverfall kummt. In’n oorsprünglichen Sinn entstaht γ-Strahlen dör en radioaktiven Verfall (t. B. α- oder β-Verfall)
Paul Karrer (* 21. April 1889 in Moskau; † 18. Juni 1971 in Zürich) weer en Swiezer Chemiker un Nobelpriesdräger för Chemie. De Söhn vun en Teendokter is in de Swiez upwussen, studeer Chemie an de Universität Zürich un hett 1911 sien Doktertitel makt. Ansluutend weer Karrer dor t Assistent vun den Anorgaanschen Chemiker Alfred Werner, hett 1912−1918 över de Synthese vun orgaansch Arsenverbinnen in dat Laboratorium vun Paul Ehrlich in Frankfort an'n Main arbeit un kehr 1918 as außerordentlicher Perfesser vun de orgaansch Chemie an de Universität Zürich torüch. Van 1919 bit to sien Emeritierung 1956 wark he dor as Nahfolger vun Alfred Werner un Direkter vun dat Chemisch Instituts. In Zürich erforsch Karrer Polysaccharide, siet 1926 Plantenfarvstoffe un Vitamine, isoleer de Vitamine A (1931) un Vitamine K (1939) un synthetiseer ünner annern de Vitamine B2 un E. Ferner hett he de Konstitution vun de Carotinoide un Flavine ünnersöcht. 1937 kreeg Karrer för sien Forschungen över den Upbau vun de Carotinoide, de Flavine un de Vitamine A un B tosommen mit Walter Norman Haworth den Nobelpries för Chemie. Sien 1927 rutkommen „Lehrbuch der organischen Chemie“ wurr völfak upleggt un översett. To sien Arbeitsrebeeden hebbt later ok de Ünnersöken vun
Joop Zoetemelk (* 3. Dezember 1946 in Rijpwetering, Gemeend Alkemade dicht bi Leiden; eegentlich Hendrik Gerardus Joseph Zoetemelk) is de spoodriekst nedderlannsch Radrennfohrer un weer en vun de best Radprofis vun de 1970er und 1980er Johren. 1980 wunn he de Tour de France. Zoetemelk, 1968 Goldmedaillenwinner in dat 100-km-Mannschaps-Straatenrennen bi de Olympisch Sömmerspelen 1968 in Mexiko-Stadt, fung sien Profikarriere 1970 an un keem all glieks in dat eerste Johr bi de Tour de France up Platz 2. Insgesamt hett he söss Mal den tweeten Platz bi de Tour schafft (1970, 1971, 1976, 1978, 1979 un 1982). Insgesamt is he dor 16 Mal antreden un keem immer in’t Ziel in Paris. Domit is he alleenig Rekorddeelnehmer vun de Tour de France. Zoetemelk droog an 22 Daag dat Geel Trikot un hett insgesamt 10 Deelstrecken wunnen. Dat he nich mehr as een Toursieg schafft hett, leeg an sien twee övermächtig Konkurrenten Eddy Merckx un Bernard Hinault, de bi fiev vun sien söss tweet Platzen up Platz een keemen. Neben de Tour de France kunn he 1979 ok de Vuelta a España winnen. Aber nich blots de groot Rundfohrten, ok bi körter Deelstreckenrennen un den Eendagsklassikern harr he eenigen Spood. So hett Zoetemelk